**OSNOVNA ŠKOLA PROF. FILIPA LUKASA**

**KAŠTEL STARI**

 **Povjerenstvo za procjenu odnosno testiranje**

**i vrednovanje kandidata za zapošljavanje**

Klasa:602-02/20-01/06

Urbroj: 2134/01-14-3-20-1

Kaštel Stari, 2. siječnja 2020. godine

Na temelju članka 107. stavka 9. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09., 92/10., 105/10., 90/11., 16/12., 86/12., 94/13., 152/14., 7/17. i 68/18.) i članka 14. Pravilnika o postupku zapošljavanja te procjeni i vrednovanju kandidata za zapošljavanje u OŠ prof. Filipa Lukasa, Kaštel Stari, Povjerenstvo za procjenu odnosno testiranje i vrednovanje kandidata za zapošljavanje upućuje

**POZIV NA USMENO TESTIRANJE I RAZGOVOR (INTERVJU)**

kandidatima koji ispunjavaju uvjete iz natječaja i koji su pravodobno dostavili svu traženu (potpunu) dokumentaciju uz prijavu na natječaj za radno mjesto:

1. **Učitelja/ice razredna nastava (roditeljski dopust)**

u OŠ prof. Filipa Lukasa, Kaštel Stari, koji je objavljen na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnoj ploči OŠ prof. Filipa Lukasa, Kaštel Stari dana 19. prosinca 2019. godine.

Usmeno testiranje i razgovor (intervju) provodi se s kandidatima prijavljenim na natječaj koji ispunjavaju uvjete iz natječaja i koji su pravodobno dostavili svu traženu (potpunu) dokumentaciju uz prijavu na natječaj, a o čemu će, zbog zaštite osobnih podataka, biti obaviješteni elektroničkim putem na e-mail adresu naznačenu u prijavi na natječaj.

Usmeno testiranje provest će se iz područja poznavanja i primjene propisa iz djelokruga rada učitelja, i to iz sljedećih pravnih izvora:

1. **Zakon o odgoju i obrazovanju u osnovnoj i srednjoj školi (Narodne novine, broj 87/08., 86/09., 92/10., 105/10., 90/11., 16/12., 86/12., 94/13., 152/14., 7/17. i 68/18.)**
2. **Pravilnik o kriterijima za izricanje pedagoških mjera (Narodne novine, broj 94/15. i 3/17.)**

**3. Pravilnik o izvođenju izleta, ekskurzija i drugih odgojno-obrazovnih aktivnosti izvan škole (Narodne novine, broj 67/14. i 81/15.)**

 **4. Pravilnik o načinima, postupcima i elementima vrednovanja učenika u osnovnoj i srednjoj školi (Narodne novine, broj 112/10. i 82/19.)**

1. **Pravilnik o pedagoškoj dokumentaciji i evidenciji te javnim ispravama u školskim ustanovama (Narodne novine, broj 47/17., 41/19. i 76/19.)**

Na usmenom testiranju svaki član Povjerenstva može kandidatu postaviti do 3 pitanja iz područja testiranja koja se vrednuju od strane svakog člana Povjerenstva pojedinačno od 0 do 5 bodova i na kraju zbrajaju.

 Na razgovoru (intervjuu) Povjerenstvo u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u Školi te rezultate ostvarene u njihovu dosadašnjem radu. Svaki član Povjerenstva pojedinačno vrednuje rezultate intervjua bodovima od 0 do 10 koji se na kraju zbrajaju.

Usmeno testiranje i razgovor (intervju) provest će se:

**dana 8. siječnja 2020. godine (srijeda) s početkom u 13.00 sati**

**u knjižnici OŠ** **prof. Filipa Lukasa, Slavonska 5, Kaštel Stari ,**

Datum održavanja usmenog testiranja i razgovora (intervjua) te obavijest kandidatima koji se pozivaju na testiranje, a ispunjavaju uvjete iz natječaja te koji su pravodobno dostavili svu traženu (potpunu) dokumentaciju uz prijavu na natječaj objavljen je na mrežnoj stranici OŠ prof. Filipa Lukasa, Kaštel Stari je najmanje 5 dana prije dana održavanja provjere.

Mole se kandidati sa sobom ponijeti osobnu iskaznicu ili drugu identifikacijsku ispravu.

Ako kandidat ne pristupi usmenoj provjeri znanja i razgovoru (intervjuu) smatrat će se da je povukao prijavu na natječaj.

**Povjerenstvo za procjenu**

 **odnosno testiranje**

 **i vrednovanje kandidata za zapošljavanje**